Anastasio III.a (antipapa)

Anastasio III.a (Erroma, 815 – ibidem, 879) Anastasio Liburuzaina deitua, antipapa izan zen 855. urtean, Benedikto III.aren aurka.

Arsenio Ortakoa gotzainaren iloba izan zen, eta greziar monjeen grezieraz ikasi zuen, heziketa handia jasotzeaz gain. 847an apaiz izendatu zuten eta 848an Erromatik ihes egin zuen. Horregatik, 850ean eskumikatu zuten.

Anastasio aita santu aukeratu zuten Leon IV.a 855ean hil ondoren, baina Benedikto III.aren hautaketa izan zen nagusi. Hurrengo aita santuak, Nikolas I.ak, Anastasio kantziler izendatu zuen eta hainbat arazo enkargatu zizkion. Adrian II.a aita santuak Anastasio Elizaren Liburuzain izendatu zuen.

869an Konstantinoplara joan zen Luis II.a enperadorearen aginduz. Han Anastasio Konstantinoplako Laugarren Kontzilioan izan zen eta aita santuaren kausa defendatu zuen.

Grezieratik latinera itzuli zituen kontzilio ekumenikoen aktak, santuen elezaharrak eta beste idazki batzuk. Testu grekoetatik abiatuta, Hiruko Kronografia bildu zuen. Liber Pontificalisaren zati bat ere ematen zaio.

Kategoria:Erromatarrak
Kategoria:Antipapak
Kategoria:Italuako itzultzaileak
Kategoria:Latinezko idazleak
Kategoria:Erroman hildakoak